Лахан/37
4.

ЛАХАН и пређашњи
 
ЛАХАН: Почем ти син дође, вратићеш се кући и гледај да се тачно известиш. За сад ћеш се задржавати у двору. 
БОГОР: Светла круно, ако ти се љуби, можеш се сам известити. 
ЛАХАН: На пример? 
БОГОР: Данас имају скупштину. 
ЛАХАН: Како ти отоич то не знаде? 
БОГОР: Сад баш прође овуда Прелимир и кад ме виде, ухвати се шаком за лакат. То је у њих знак, да је тај дан скупштина. Потом удари штапом трипут о земљу, а то је: у три сата. 
ЛАХАН: Данас је петак? 
БОГОР: Петак, светла круно. 
ЛАХАН: Несрећан дан. 
БОГОР: А шта ћеш им, кад их злосрећа наведе на то. 
ЛАХАН (гледа га): Па како ти мислиш да ће се најбоље похватати? 
БОГОР: Ја велим да онуда негде сакријеш војску, и кад даш знак да их четници опколе. 
ЛАХАН: Хм! (Отвори врата). Марија!

Лахан